Erna Jansen
D Erna Jansen (* 10. Septämber 1932 z Dodtmis-Rüti as Erna Kaiser, † 23. Jänner 2019 ebedert) isch e dytschi Dialäktdichteri gsii.

Lääbe 
D Erna Kaiser isch im Hotzewald uf d Wält chuu un dert mit vier eltere Schweschtere ufgwachse, ihre Vater isch e Hotzewälder gsii, ihri Mueter isch vum Chaiserstuel chuu.

Si isch ghyrote mit em Rainer Jansen (* 1936) us em Sauerland, mit ihm het si vier Chinder, zwoo Dechtere un zwee Sihn. Elf Johr het si z Zäll as Verchaiferi un in ere Fabrik gschafft, derno isch si mit ihre Familie wider retuur gange in s Dodtmis un wohnt syterhär wider in ihrem Elterehuus z Rüti. Dert hän si un ihre Mann zäme buurt.

Anne 1977 het d Jansen aafange Gedicht uf Alemannisch schrybe. „Sither schriib i mänks, wa mi bewegt, begeischteret, oder freut in mire Muettersproch“, schrybt si uf dr Websyte vu dr Muettersproch-Gsellschaft.

Dr Andreas Schuller het anne 2009 iber d Jansen gschribe: 
 

D Jansen isch Mitglid vu dr Muettersproch-Gsellschaft gsii, „well die alemannisch Sproch e Herzenssach“ fir si isch. Vu 2008 bis 2009 isch si Vorsitzeri vu Regionalgruppe Hochrhyy gsii.

Iber ihre Engaschemänt fir s Alemanisch schrybt s Markgräfler Tagblatt 2014: 

D Jansen het zwai Biechli mit Gedicht im aigeverlag publiziert, anne 1995  „E Chrömli us em Schwarzwald“ un 2004 „Söömli für Söömli us em Schwarzwald“.

Im Dodtmis het si d Jansen 20 Johr lang im Vorstand vu dr Räntnergmainschaft engaschiert. Vu 1998 bis 2016 isch si Vorsitzeri vum Verain gsii.

Wärch 
 E Chrömli us em Schwarzwald. Aigeverlag, Todtmoos-Rüti 1995
 Söömli für Söömli us em Schwarzwald. Aigeverlag, Todtmoos-Rüti 2004

Weblink 
 d Erna Jansen uf dr Websyte vu dr Muettersproch-Gsellschaft
 Jansen, Erna uf LEO-BW.de
 Alemannisch bestimmt ihr ganzes Leben, Südkurier, 3. Merz 2009

Fueßnote 

Autor uf Alemannisch
Badener
Dütsche
Frau